Peptiidid on põhimõtteliselt lihtsalt lühikesed valgud. Teame, et kui erinevaid aminohappe molekule üksteise otsa lükkida, saame pika keti ehk polümeeri, mida nimetatakse valguks ja mis täidab elusolendites väga tähtsaid rolle. Kui aminohappeid ei ole ses ketis  aga palju kümneid ega mitmeid sadu, vaid vähem, siis ei räägitagi tihti enam valgust, vaid peptiidist.    Peptiidid võivad leida kasutamist näiteks ravimivektorina, ehk neile võib ravimeid justkui postisaadetisena külge panna, ja nad toimetavad need õigesse kohta.    Peptiidi mõistet selgitab Teaduse helisõnastikus Stockholmi Ülikooli ja Tartu Ülikooli biokeemik Ülo Langel.